section_heading: Način ostvarivanja prihoda
paragraph_text: Oko 89% ukupnog prihoda Hrvatske šume ostvaruju prodajom drveta. Ostali prihodi dolaze od lovstva, turizma (Hrvatske šume raspolažu i s 15 objekata za odmor otvorenog tipa na Jadranu), iznajmljivanja nekretnina i drugih djelatnosti. U šumi hrasta lužnjaka u Istri, pod korijenjem stogodišnjih hrastova rastu najskuplje gljive na svijetu, tartufi. Pronalaze ih specijalno obučeni psi koji ih nanjuše u zemlji, a u Istri se godišnje pronađe 3-5 tisuća kilograma.